અમદાવાદ : રાજ્યમાં છેલ્લાં બે દિવસથી લઘુતમ તાપમાનમાં નોંધપાત્ર ઘટાડો થતા અમદાવાદ સહિત મોટાભાગના શહેરોમાં ઠંડીનું પ્રમાણ ઘટી ગયું છે. અમદાવાદમાં આજે ૧૬.૧ ડિગ્રી જ્યારે નલિયામાં ૧૨.૮ ડિગ્રી તાપમાન નોંધાયું હતુ. આગાહી છે કે આગામી પાંચ દિવસ ગુજરાત સ્ટેટ, દિવ, દમણ, દાદરાનગર હવેલીમાં હવામાન મુખ્યત્વે સ્વચ્છ રહેશે. તેમજ મોટાભાગે તાપમાનમાં કોઈ ખાસ ફેરફાર નહિ થાય.જોકે ૧૫ ડિસેમ્બર બાદ રાજ્યમાં ઠંડીનું પ્રમાણ વધશે તેવી પણ હવામાન વિભાગે આગાહી કરી છે. તેથી હજુ થોડા દિવસ લોકોને ઠંડીથી રાહત મળશે.